CELEX: 22005D0023
Language: hr
Date: 2005-02-08 00:00:00
Title: Odluka Zajedničkog odbora EGP-a br. 23/2005 od 8. veljače 2005. o izmjeni Protokola 31 uz Sporazum o EGP-u o suradnji na posebnim područjima za koja ne vrijede četiri slobode

11/Sv. 99
            
            
               HR
            
            
               Službeni list Europske unije
            
            
               85
            
         22005D0023
   
               L 161/52
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 23/2005
   od 8. veljače 2005.
   o izmjeni Protokola 31 uz Sporazum o EGP-u o suradnji na posebnim područjima za koja ne vrijede četiri slobode
   ZAJEDNIČKI ODBOR EGP,
   uzimajući u obzir Sporazum o Europskom gospodarskom prostoru, kako je izmijenjen Protokolom kojim se usklađuje Sporazum o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da:
   
               (1)
            
            
               Protokol uz 31. Sporazum izmijenjen je Odlukom Zajedničkog odbora EGP br. 90/2004 od 8. lipnja 2004. (1).
            
         
               (2)
            
            
               Uputno proširiti suradnju ugovornih stranaka iz Sporazuma uključivanjem Uredbe (EZ) br. 851/2004 Europskog parlamenta i Vijeća od 21. travnja 2004. o osnivanju Europskog centra za sprečavanje i kontrolu bolesti (2).
            
         
               (3)
            
            
               Prema tome treba izmijeniti Protokol uz 31. Sporazum tako da se omogući početak proširene suradnje od 1. siječnja 2005.,
            
         ODLUČIO JE:
   Članak 1.
   Iza članka 16. stavka 3. Protokola uz 31. Sporazum unosi se sljedeće:
   
      
                  „4.
               
               
                  
                              (a)
                           
                           
                              Države EFTA-e sudjeluju u potpunosti u Europskom centru za sprečavanje i kontrolu bolesti, dalje u tekstu ‚Centar’, kako je utvrđeno sljedećim aktom Zajednice:
                              
                                          —
                                       
                                       
                                          
                                             32004 R 0851: Uredba (EZ) br. 851/2004 Europskog parlamenta i Vijeća od 21. travnja 2004. o osnivanju Europskog centra za sprečavanje i kontrolu bolesti (SL L 142, 30.4.2004., str. 1.).
                                       
                                    
                        
                              (b)
                           
                           
                              Države EFTA-e financijski podupiru aktivnosti navedene pod (a) u skladu s člankom 82. stavkom 1.(a) Sporazuma i Protokolom 32 Sporazumu.
                           
                        
                              (c)
                           
                           
                              Države EFTA-e u potpunosti sudjeluju u upravnom odboru i imaju u njemu ista prava i obveze kao i države članice Europske unije, osim prava glasa.
                           
                        
                              (d)
                           
                           
                              Države EFTA-e u potpunosti sudjeluju u savjetodavnom forumu i imaju u njemu ista prava i obveze kao i države članice Europske unije.
                           
                        
                              (e)
                           
                           
                              Države EFTA-e primjenjuju na Agenciju i njezino osoblje Protokol o povlasticama i imunitetu Europskih zajednica i važeća pravila donesena na temelju Protokola.
                           
                        
                              (f)
                           
                           
                              Iznimno od odredbi članka 12. stavka 2.(a) Uvjeta za zapošljavanje ostalih državnih službenika Europskih zajednica, državljani država EFTA-e, koji uživaju svoja puna građanska prava, mogu sklopiti ugovor o zaposlenju s direktorom Agencije.
                           
                        
                              (g)
                           
                           
                              Na ovaj se stavak primjenjuje dio VII. (Institucionalne odredbe) Sporazuma na temelju članka 79. stavka 3. Sporazuma.
                           
                        
                              (h)
                           
                           
                              Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije, primjenjuje se na bilo koji dokument Centra u vezi isto tako s državama EFTA-e u svrhu primjene ove Uredbe.”
                           
                        
            
   Članak 2.
   Ova Odluka stupa na snagu prvog dana od dana posljednje obavijesti Zajedničkom odboru EGP na temelju članka 103. stavka 1. Sporazuma (3).
   Primjenjuje se od 1. siječnja 2005.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
   
      Sastavljeno u Bruxellesu 8. veljače 2005.
      
         
            Za Zajednički odbor EGP-a
         
         
            Predsjednik
         
         Richard WRIGHT
      
   
   
      (1)  SL L 349, 25.11.2004., str. 52.
   
      (2)  SL L 142, 30.4.2004., str. 1.
   
      (3)  Ustavni zahtjevi su navedeni.